Για Για τα υπόλοιπα τμήματα του συλλόγου, δείτε: Αθλητική Ένωσις Κωνσταντινουπόλεως.

Ιστορια
-------

Η Α.Ε.Κ. τα τελευταία χρόνια αναπτύσσεται σε όλα τα επίπεδα, αλλά και σε όλα τα αθλήματα. Μετά την τοξοβολία, το μπάσκετ με αμαξίδιο, το Rugby, το πόλο και πολλά άλλα, ο "Δικέφαλος" δημιούργησε ομάδα και στο ποδόσφαιρο γυναικών Futsal 5×5. Κάτω από την στέγη του τμήματος Futsal και μέσα στην μεγάλη αγκαλιά της ΑΕΚ, δημιουργήθηκε μία ομάδα που ήρθε όχι μόνο για να μείνει, αλλά για να κυριαρχήσει. Φέτος, διεξάγεται για πρώτη φορά το Πρωτάθλημα Γυναικών από την ΠΕΠΠΣ και η ΑΕΚ δεν θα μπορούσε να λείπει. Στη διοργάνωση συμμετέχουν οι: ΑΕΚ, ΑΕ Αθηναϊκή Αγ. Δημητρίου, Αμπελόκηποι ΑΠΣ, Καλλιθέα Futsal, Παιανιακός ΑΣ και Φοίνικας.

Η φετινή φουτσαλική χρονιά βάφτηκε στα κιτρινόμαυρα, καθώς μετά την επιτυχία της κατάκτησης του πρωταθλήματος Ανδρών από την Α.Ε.Κ. τη σκυτάλη πήρε το γυναικείο τμήμα του «Δικεφάλου», που νίκησε στον τελικό του 1ου (πειραματικού) πρωταθλήματος την Αθηναϊκή στα πέναλτι, μετά από ένα συγκλονιστικό σε εξέλιξη ματς. Η Α.Ε.Κ. ευτύχησε να προηγηθεί στο σκορ με 1-0, κρατώντας το πολύτιμο προβάδισμα σχεδόν μέχρι και τη λήξη του παιχνιδιού, όμως η Αθηναϊκή κέρδισε φάουλ (10μετρο) το οποίο και εξαργύρωσε σε γκολ, ισοφαρίζοντας τον τελικό σε 1-1 λίγα μόλις δευτερόλεπτα πριν την ολοκλήρωση της κανονικής διάρκειας του. Στην παράταση η Αθηναϊκή έχασε την μεγάλη ευκαιρία να κάνει την μεγάλη ανατροπή όμως η τερματοφύλακας Βαρβαροπούλου της ΑΕΚ είπε «όχι» σε 10μετρο πέναλτι κρατώντας έτσι ζωντανή την ομάδα της. Στη συνέχεια δεν άλλαξε κάτι στο σκορ, με τις δύο ομάδες να οδηγούνται στη ψυχοφθόρα διαδικασία των πέναλτι. Εκεί και πάλι η τερματοφύλακας της «Ενωσης» αναδείχθηκε σε μεγάλη πρωταγωνίστρια, αποκρούοντας δύο 6μετρα της Αθηναϊκής, με τις συμπαίχτριες της να ευστοχούν αντιστοίχως στα δύο χτυπήματα που επιχείρησαν, για να γίνει έτσι το 2-0, με την ΑΕΚ να στέφεται πρωταθλήτρια για τη σεζόν 2018/19. Μετά από 2 χρόνια η γυναικεία ομάδα futsal της Α.Ε.Κ. επιστρέφει στη δράση. Οι "κιτρινόμαυρες" το 2019 στο παρθενικό Πρωτάθλημα της ΠΕΠΣΣ κατέκτησαν τον τίτλο μόνο με νίκες, κρατώντας ψηλά τη σημαία του Συλλόγου. Η πανδημία ανέβαλε την περσινή διοργάνωση, όμως φέτος η μπάλα θα κυλήσει και πάλι για τις γυναίκες. Η Α.Ε.Κ. λοιπόν θα συμμετάσχει στο Πρωτάθλημα με στόχο να υπερασπιστεί το στέμμα της κόντρα σε 5 αντιπάλους (Νέο Ικόνιο, ΑΠΣ Οι Αμπελόκηποι, ΑΠΣ Ατρόμητος Αθηνών, Αθηναϊκή ΑΕ Αγ. Δημητρίου και Εθνικό Πειραιώς). Την αγωνιστική περίοδο 2020-21 η γυναικεία ομάδα ποδοσφαίρου σάλας της Α.Ε.Κ. δεν κατάφερε να πάρει την πρώτη θέση στο Women's Futsal Tournament. Τα κορίτσια της Ένωσης ηττήθηκαν με 5-4 από τους Αμπελόκηπους στον Τελικό του Πρωταθλήματος, σε έναν αγώνα που διεξήχθη στο Αθλητικό Κέντρο «Φυσίαθλον» στην Παλλήνη. Την αγωνιστική περίοδο 2022-23 κατέκτησε το πρωτάθλημα αήττητη αφού επικράτησε με 3-2 της Αθήνας ΄90 στον τελικό του Final-4. Λίγες εβδομάδες αργότερα κάνει το πρώτο της νταμπλ κατακτώντας και το Κύπελλο Ελλάδος νικώντας τον ΠΑΟ στα πέναλτι (7-6) .

Σύνθεση Ομάδας
--------------

Η ομάδα όπως ήταν στις 4 Απριλίου 2024

|  |  |  |  |
| --- | --- | --- | --- |
| **Αριθμός** | **Παίκτης** | **Ημερομηνία Γέννησης** | **Θέση** |
|  |  Τόνια Βαρβαροπούλου |  |  |
|  |  Δανάη Τερζή |  |  |
|  |  Χριστίνα Κολοκάθη |  |  |
|  |  Ξανθή Μισιρλή |  |  |
|  |  Έλενα Δημητροπούλου |  |  |
|  |  Αλεξάνδρα Ευσταθιάδου |  |  |
|  |  Μαριάννα Μπούμπα |  |  |
|  |  Έυη Καρέτσου |  |  |
|  |  Μαρία Χριστοφορίδη |  |  |
|  |  Νανά Πλεξίδα |  |  |
|  |  Ιωάννα Μελισσού |  |  |
|  |  Χριστίνα Κόλλια |  |  |
|  |  Ελευθερία Τριβιζάκη |  |  |

Πορεία
------

| Women's Futsal League | Θέση | Ν. | Ισ. | Ή. | Τέρματα | Βαθμοί |
| --- | --- | --- | --- | --- | --- | --- |
| 2018 - 2019 | **1η** | 7 | 0 | 0 | 61 - 4 | 21 |
| 2020 - 2021 | **2η** | 6 | 0 | 1 | 58 - 20 | 18 |
| 2021 - 2022 | **2η** | 11 | 0 | 2 | 89 - 32 | 33 |
| 2022 - 2023 | **1η** | 17 | 1 | 0 | 164 - 31 | 46 |
| 2023 - 2024 |  | 17 | 0 | 1 | 184 - 20 | 45 |

Τελικοί Κυπέλλου
----------------

| Τελικοί Κυπέλλου | Νικητής | Ηττημένος | Σκορ |
| --- | --- | --- | --- |
| 2021–22 |  ΑΕΚ | Αιολικός Μυτιλήνης | **5–1** |
| 2022–23 |  ΑΕΚ | Παναθηναϊκός ΑΟ | **1–1**(7 - 6 πεν.)  |

Τελικοί Σούπερ Καπ
------------------

| Τελικοί Σούπερ Καπ | Νικητής | Ηττημένος | Σκορ |
| --- | --- | --- | --- |
| 2022–23 |  ΑΕΚ | Ατρόμητος Αθηνών | **9–3** |
| 2023–24 | Ατρόμητος Αθηνών |  ΑΕΚ | **3–1** |

Τίτλοι και Διακρίσεις
---------------------

### Πανελλήνιοι

* Πρωτάθλημα Ελλάδας ποδοσφαίρου σάλας γυναικών *(2)*: 2019, 2023
	+ *Φιναλίστ (2)*: 2021, 2022
* **Κύπελλο Ελλάδας ποδοσφαίρου σάλας γυναικών (2)**: 2022, 2023
* Σούπερ Καπ ποδοσφαίρου σάλας γυναικών **(1)**: 2022

Παραπομπές
----------

1. ↑  pkalogeropoulos2 (6 Ιουνίου 2019). «Και Futsal γυναικών η ΑΕΚ!». *AEK1924.gr*. Ανακτήθηκε στις 29 Μαρτίου 2021.
2. ↑  «Το «σήκωσε» και στις γυναίκες η ΑΕΚ». *futsal365*. Ανακτήθηκε στις 29 Μαρτίου 2021. [*νεκρός σύνδεσμος*]
3. ↑  «Επιστρέφουν στη δράση οι Πρωταθλήτριες!». *ΑΕΚ - Αθλητική Ένωση Κωνσταντινουπόλεως*. 1 Ιουνίου 2021. Ανακτήθηκε στις 1 Ιουνίου 2021.
4. ↑  «Futsal: «Λύγισε» από τους Αμπελόκηπους η ΑΕΚ (VIDEO) - 16/07 23:55». *aek365.org*. Ανακτήθηκε στις 22 Ιουλίου 2021.
5. ↑  Ζύκα, Γιολάντα (31 Μαΐου 2023). «Η ΑΕΚ πρωταθλήτρια Ελλάδος στο Futsal Γυναικών! (ΦΩΤΟ)». *Enwsi.gr*. Ανακτήθηκε στις 31 Μαΐου 2023.
6. ↑  «Νταμπλούχες οι Κοριτσάρες της ΑΕΚ, πήραν και το Κύπελλο κόντρα στον ΠΑΟ!». *ΑΕΚ - Αθλητική Ένωση Κωνσταντινουπόλεως*. 21 Ιουνίου 2023. Ανακτήθηκε στις 24 Ιουνίου 2023.
7. ↑  SportLesvos (23 Ιουνίου 2022). «Ηττήθηκε στον τελικό ο Αιολικός WFC Futsal - SportLesvos.gr». *www.sportlesvos.gr*. Ανακτήθηκε στις 31 Ιανουαρίου 2024.
8. ↑  nsyriotis (22 Ιουνίου 2023). «Η ΑΕΚ σήκωσε το Κύπελλο Γυναικών στα πέναλτι». *ΕΠΣ ΣΑΛΑΣ*. Ανακτήθηκε στις 31 Ιανουαρίου 2024.
9. ↑  «Futsal: Ο πρώτος τίτλος για την Κωνσταντίνα Γουλιμή με την ΑΕΚ - Ilia.news». *ilia.news*. 15 Νοεμβρίου 2022. Ανακτήθηκε στις 31 Ιανουαρίου 2024.
10. ↑  Ζύκα, Γιολάντα (18 Οκτωβρίου 2023). «ΑΕΚ: Η γιορτή του Futsal Γυναικών - Όλες νικήτριες έστειλαν το μήνυμα κατά της βίας των γυναικών». *Enwsi.gr*. Ανακτήθηκε στις 31 Ιανουαρίου 2024.

Πηγές
-----

* 
* 
* 
* 
*

Εξωτερικοί σύνδεσμοι
--------------------

* Επίσημος Δικτυακός Τόπος του τμήματος ποδοσφαίρου σάλας της Α.Ε.Κ. Αρχειοθετήθηκε 2018-03-03 στο Wayback Machine. (Ελληνικά)
* Α.Ε.Κ. - Επίσημος Δικτυακός Τόπος (Ελληνικά) (Αγγλικά)
* Α.Ε.Κ. futsal | Facebook